LT
L 229/32
Europos Sąjungos oficialusis leidinys
2023 9 18
21 straipsnis
Pagrindiniai rinkos dalyviai Valstybės narės, bendradarbiaudamos su Komisija ir vadovaudamosi 19 straipsniu, nustato pagrindinius puslaidininkių tiekimo grandinių rinkos dalyvius, įsisteigusius jų teritorijoje, atsižvelgdamos į šiuos elementus: a) kitų Sąjungos įmonių, kurios priklauso nuo rinkos dalyvio teikiamos paslaugos ar tiekiamų prekių, skaičių; b) pagrindinio rinkos dalyvio užimamą Sąjungos arba pasaulinės tokių paslaugų ar prekių rinkos dalį; c) rinkos dalyvio svarbą išlaikant pakankamą paslaugos teikimo ar prekės tiekimo lygį Sąjungoje, atsižvelgiant į tai, ar yra tos paslaugos teikimo ar prekės tiekimo alternatyvų; d) poveikį, kurį Sąjungos puslaidininkių tiekimo grandinei ir priklausomoms rinkoms gali turėti rinkos dalyvio paslaugos teikimo ar prekės tiekimo sutrikimas.
2 ski rsni s Į s pė ji ma i ir k r i zė s p a dė tie s a ktyva vim a s
22 straipsnis
Įspėjimai ir prevenciniai veiksmai 1.
Kai nacionalinė kompetentinga institucija sužino apie didelių puslaidininkių tiekimo sutrikimų riziką arba turi konkrečios ir patikimos informacijos apie kokį nors kitą aktualų rizikos veiksnį ar beįvyksiantį įvykį, ji nepagrįstai nedelsdama įspėja Komisiją.
2. Kai Komisija sužino apie didelių puslaidininkių tiekimo sutrikimų riziką arba turi konkrečios ir patikimos informacijos apie kokį nors kitą aktualų rizikos veiksnį ar beįvyksiantį įvykį, be kita ko, remdamasi ankstyvojo perspėjimo rodikliais, gavusi įspėjimą pagal 1 dalį arba įspėjimą iš tarptautinių partnerių, ji nepagrįstai nedelsdama imasi šių prevencinių veiksmų: a) sušaukia neeilinį Europos puslaidininkių tarybos posėdį, siekdama koordinuoti šiuos veiksmus: i)
aptarti puslaidininkių tiekimo sutrikimų sunkumą;
ii) aptarti, ar gali būti būtina ir proporcinga inicijuoti 23 straipsnyje nurodytą procedūrą; iii) aptarti, ar valstybėms narėms tikslinga, būtina ir proporcinga prevenciškai bendrai pirkti puslaidininkius, tarpinius produktus ar žaliavas (bendras pirkimas); iv) pradėti dialogą su puslaidininkių vertės kūrimo grandinės suinteresuotaisiais subjektais siekiant nustatyti, parengti ir galbūt koordinuoti prevencines priemones; b) Sąjungos vardu pradeda konsultacijas arba bendradarbiavimą su atitinkamomis trečiosiomis valstybėmis, kad būtų ieškoma sprendimų, kaip bendradarbiaujant pašalinti tiekimo grandinės sutrikimus, laikantis tarptautinių įsipareigojimų, kurie, kai tikslinga, gali apimti koordinavimą atitinkamuose tarptautiniuose forumuose; c) prašo nacionalinių kompetentingų institucijų įvertinti pagrindinių rinkos dalyvių parengties būklę.